**ELŐTERJESZTÉS**

**A Gazdasági és Jogi Bizottság 2020. szeptember 21-i ülésére**

**Javaslat a VASIVÍZ ZRt. Felügyelőbizottsági Ügyrendjének jóváhagyására**

Tájékoztatom a Tisztelt Bizottságot, hogy a társaság 2020. szeptember 10-i közgyűlésén választotta meg a felügyelőbizottsági tagokat.

A VASIVÍZ ZRt. 2020. szeptember 25. napjára összehívott közgyűlésén napirendként szerepel a Felügyelőbizottság Ügyrendjének jóváhagyása. A társaság tájékoztatása szerint a felügyelőbizottság szeptember 18-án tartja alakuló ülését, ahol megalkotják az ügyrendet, amit ezt követően küldenek meg a legfőbb szerv számára jóváhagyásra, erre tekintettel az ügyrend később kerül kiküldésre.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (2) bekezdés b) pont bb) alpontja kimondja, hogy a részvénytársaság esetén, amennyiben az önkormányzati tulajdonrész az 50 %-ot eléri vagy meghaladja a gazdasági ügyeket ellátó bizottság dönt a felügyelőbizottság ügyrendjének jóváhagyásáról.

Javaslom, hogy a Tisztelt Bizottság döntsön a Felügyelőbizottsági Ügyrend jóváhagyásáról.

Kérem a Tisztelt Bizottságot, hogy az előterjesztést megtárgyalni és a határozati javaslatban foglaltaknak megfelelően dönteni szíveskedjen.

**Szombathely, 2020. szeptember 17.**

**/: Dr. Nemény András :/**

**Határozati javaslat**

**………/2020. (IX. 21.) GJB sz. határozat**

1. Szombathely Megyei Jogú Város Gazdasági és Jogi Bizottsága Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (2) bekezdés b) pont bb) alpontjában biztosított hatáskörében eljárva javasolja a társaság közgyűlésének, hogy a Felügyelőbizottság Ügyrendjét hagyja jóvá.

2. A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

a társaság Igazgatósága

Nagyné dr. Gats Andrea, a Jogi és Képviselői Osztály vezetője)

Határidő: a társaság közgyűlése